open-index/open-wikipedia-markdown huggingface dataset:
Culiacán

**Culiacán**, offisielt **Culiacán Rosales**, er en storby i nordvestre Mexico, og er hovedstad og største by i delstaten Sinaloa. Byen er den 15. største i Mexico og har 745&nbsp;532 innbyggere.

## Geografi
Culiacán ligger der elvene Humaya og Tamazula flyter sammen til Río Culiacán. Byen ligger på 54 meters høyde, i lavlandet ved foten av fjellkjeden Sierra Madre Occidental, som går langs vestkysten av Mexico.

## Historie
Opprinnelig var området rundt Culiacán befolket av ulike stammer av urfolk. Aztekerne passerte stedet på sin lange vandring fra sitt mytiske opphav i Aztlán til Mexicodalen, og dette tidfestes til år 628. Mens de var på dette stedet, oppsto kulten rundt aztekernes hovedgud, krigsguden Huitzilopochtli. 

Dagens by ble imidlertid grunnlagt av Nuño de Guzmán, en av de mest blodtørstige av conquistadorene under navnet San Miguel de Culiacán. I kolonitida var Culiacán en avsides provinshovedstad i en folkefattig, nordlig provins. Ettersom jordbruket ved hjelp av irrigasjon har blitt bygd ut, har imidlertid byen tiltatt i betydning.

## Klima
Klimaet i Culiacán er fuktig og varmt om sommeren og høsten, mens det er tørt og behagelig varmt om vinteren. Årsmiddeltemperaturen ligger på 23,8 °C, med en varmerekord på 41,7 °C, og en kulderekord på –2,0 °C. Årsmiddelnedbøren ligger på 2106&nbsp;mm. 

## Økonomi
Culiacán er det overlegent viktigste industrisenteret i Sinaloa, med 32,5&nbsp;% av delstatens totale industri. Mye av dette er næringsmiddelindustri basert på statens rike jordbruk, tekstilindustri samt bygg og anlegg. Fiske betyr også mye for næringslivet i Culiacán-området, både oppdrettsanlegg i lagunene og havfiske. 

Uoffisielt er Culiacán et sentrum for kokainsmugling fra Sør-Amerika, først og fremst Colombia, til USA, noe som både fører til stor rikdom og mange gjengoppgjør.

## Ymse
* Culiacán har en katedral fra 1800-tallet i sentrum
* Byen har også varme kilder ca. 30 minutter utenfor sentrum
* Byen har 16 ulike institusjoner for høyere utdanning
* Byens profesjonelle lag for baseball heter Tomateros de Culiacán
* Byens profesjonelle fotballag heter Dorados de Culiacán

## Referanser


## Eksterne lenker
* 
* Turiskontorets nettsted 
*   Interaktivt kart
Teddy Lučić

**Teddy Lučić** (født 15. april 1974 i Biskopsgården, Göteborg) er en svensk tidligere fotballspiller. Han var forsvarsspiller og fikk flere kamper på Sveriges herrelandslag i fotball.

Lučić spilte i EM 2004, og i VM-sluttspillene i 1994, 2002 og 2006. På klubbnivå er han blitt svensk mester med IFK Göteborg i 1996, og har spilt utenlands i Italia, Tyskland og England.

## Klubber
* BK Häcken (2005–)
* Bayer Leverkusen
* Leeds United
* AIK
* Bologna FC 1909
* IFK Göteborg
* Västra Frölunda IF
* Lundby IF

## Referanser


## Eksterne lenker
*
Mona Fastvold

**Mona Fastvold** (født 1981) er en norsk filmregissør, manusforfatter og skuespiller.

Fastvold hadde som barn roller i enkelte TV-serier på NRK. Som voksen arbeidet hun som regissør med eksperimentelt teater. Hun flyttet senere til København, og deretter til New York for å studere videre. Hun hadde en mindre rolle i filmen ''The Other Woman''.
 
Hennes musikkvideoer for norske og internasjonale artister som Razika, JBM, Sondre Lerche, Maribel, The Megaphonic Thrift ble i løpet av 2011 og 2012 plukket opp og presentert av flere amerikanske publikasjoner.

Hun debuterte som spillefilmregissør i 2014 med filmen *The Sleepwalker*, som hun også hadde skrevet manus til sammen med sin senere ektemann Brady Corbet.

Fastvold skrev manus til filmen *[[The Brutalist]]* som i 2025 ble tildelt Golden Globe-prisen for beste dramafilm og regi.

## Filmografi

### Som regissør/manusforfatter

* 2014: *[[The Sleepwalker (2014)|The Sleepwalker]]* (spillefilm; norsk tittel: *Søvngjengeren*) – manusforfatter (sammen med Brady Corbet) og regissør
* 2015: *[[The Childhood of a Leader]]* (spillefilm) – medforfatter av manus
* 2018: *[[Vox Lux]]* (spillefilm) – medforfatter av manus
* 2020: *[[The World to Come]]* (spillefilm) – regissør
* 2024: *[[The Brutalist]]* (spillefilm) – manusforfatter

## Referanser


## Eksterne lenker
* 
* NFI.no (Søvngjengeren/The Sleepwalker)
Ahmed Nazif

**Ahmed Nazif** (arabisk: **أحمد نظيف **, født 8. juli 1952) er en egyptisk politiker og ingeniørprofessor. Han var statsminister i Egypt i tiden fra  2004 til 2011 da Ahmad Shafiq overtok. Før det var han kommunikasjons- og informasjonsminister i Atef Obeids regjering. Ennå før det var han professor i ingeniørvitenskap ved Universitetet i Kairo.

## Referanser


## Eksterne lenker
*
Niclas Alexandersson

**Niclas Alexandersson** (født 29. desember 1971 i Halmstad) er en svensk tidligere fotballspiller.

Han var en av Sveriges beste midtbanespillere på 1990-tallet. Niclas Alexandersson fikk sitt gjennombrudd i Halmstads BK, før han flyttet til IFK Göteborg. Der fortsatte suksessen med SM-gull og spill i Mesterligaen. Deretter flyttet Alexandersson til England for å spille i Sheffield Wednesday.

I EM-kvalifiseringen i 1999 spilte Alexandersson en avgjørende rolle da han scoret de avgjørende seiersmålene mot  og . Han deltok i EM-sluttspillet i 2000 og VM-sluttspillet i 2002. Han spilte for Sverige i Ungdoms-VM i 1991.

I 2004 vendte Alexandersson tilbake til IFK Göteborg, og gjorde comeback på  etter å ha stått utenfor i lengre tid.

Sønnen hans, Noah Alexandersson, har spilt fotball for Västra Frölunda, IFK Göteborg og .

## Klubber
* IFK Göteborg (2004–)
* Everton
* Sheffield Wednesday
* IFK Göteborg
* Halmstads BK
* Vessigebro BK

## Referanser


## Eksterne lenker
*
Ingegjerd Haraldsdatter

**Ingegjerd Haraldsdatter** (født 1046, død 1120) var dronning av Danmark og Sverige. Hun var datter av Harald Hardråde (1015&ndash;1066), konge av Norge, og Elisabet av Kyiv, i Norge kalt for Ellisiv Jaroslavna (1032&ndash;1070).

Da kong Harald seilte på hærtokt mot England i 1066, etterlot han sin nye kone Tora Torbergsdatter og døtrene Ingegjerd og Maria på Orknøyene. 

Ingegjerd var gift med
# Olav Hunger, konge av Danmark. De fikk et barn, datteren Ulfhild av Danmark.
# Filip av Sverige, samkonge av Sverige

Navnet Ingegjerd er en sammensetting av *Ing-* (gudenavnet Inge som i Yngve-Frøy) og *-gerd* som betyr «gjerde» og «vern». Ingegjerd ble oppkalt etter sin mormor, kongsdatteren Ingegjerd Olofsdatter av Sverige (ca. 1001&ndash;1050), Olof Skötkonungs datter som ble gift med Jaroslav I av Kyiv.

## Referanser


## Litteratur
*
Kari Grøn

**Kari Grøn** (født 14. april 1914 i Mysen, død 1. februar 2006 i Sandefjord) var en norsk skuespiller. Hun ble engasjert ved Nationaltheatret i 1939, og ble ved teatret til 1948. I denne perioden spilte hun klassiske ungpikeroller som «Dina Dorf» i *[[Samfundets støtter]]*, «Petra» i *[[En folkefiende]]* og «Karen Riis» i *Det ny system*. Hun gjorde seg også bemerket som «Alvilde» i *[[Den store barnedåpen]]*.

Etter åtte år ved Nationaltheatret trakk hun seg tilbake til privatlivet og gjorde seg lite bemerket innen norsk teaterkunst. 

## Filmografi
* 1949 – *[[Aldri mer!]]*
* 1938 – *[[Eli Sjursdotter]]*

## Referanser


## Eksterne lenker

* Kari Grøn i Scenewebarkivet

*
Olaf Christophersen Røst

**Olaf Christophersen Røst** (født 7. april 1843 på gården Vetlholmoen i Tynset, død 25. april 1887) var en norsk forfatter og lærer, grundtvigianer. Han var medutgiver av *Den norske Folkeskole*, og han skrev dikt og noveller som ble publisert i aviser.  I 1883 skrev han boksamlingen *Minder fra hjembygden*.  

Røst hadde stor lærelyst, men økonomien var dårlig. Etter konfirmasjonen gikk han på skole hos ordføreren og stortingsmannen Lars Hektoen. I 1859 døde faren og Olaf ville bruke arven sin på 300 spesidaler til å skaffe seg lærerutdanning. I 1862 ble han godkjent lærer med beste karakter. Som lærer var han først tre år i Tylldalen, men lønna var så lav at han måtte ta seg huslærerpost om sommeren. Februar 1866 forlot han Tylldalen og reiste til Christiania (Oslo) for å overta annenlærerstillinga på en skole der. To år senere fikk han også førstelærerstillinga ved den samme skolen. Da var han bare 24 år gammel. 

Han giftet seg med Emilie Lund i 1885. Olaf Christophersen Røst er hedret med en bauta i skoleområdet på Tynset.  Tidligere var denne plassert på Vetlholmoen, som folketoget før 1940 gikk innom på 17. mai. Ei gate nær gården har fått navnet "Olaf Røsts gate". 

## Referanser
Egypts flagg

**[[Egypt]]s flagg** ble antatt 4. oktober 1984. Det viser Egypts riksvåpen på sentrert på midtseksjonen av den horisontale trikoloren. Fargene i flagget er (fra toppen) rødt, hvitt og sort. Bruken av disse fargene har blitt panarabisk.  

## Symbolikk

Den røde delen symboliserer tiden før Revolusjonen i 1952, som var preget av britisk okkupasjon. Den hvite delen står for det fredelige kuppet, mens den sorte delen står for slutten på britisk og monarkiets undertrykkelse av folket.

## Tidligere flagg


Fil:Flag_of_Egypt_(1793-1844).svg|Underlagt Det osmanske riket
Fil:Egypt flag 1882.svg|Britisk protektorat (1914-1922)
Fil:Flag of Egypt 1922.svg|Kongedømmet Egypts (1922-1952)
Fil:Flag of the United Arab Republic.svg|Den forente arabiske republikk (1958-1972)
Fil:Flag of Egypt 1972.svg|(1972-1984)


## Referanser
Geir Rommetveit

**Geir Rommetveit** (født 1951) er en norsk journalist og lærer som var ansatt i NRK i 23 år. Han har primært jobbet i radio. 

Rommetveit fikk omtale i mediene etter at han rapporterte direkte fra Sri Lanka i forbindelse med Jordskjelvet og tsunamien i Indiahavet, julen 2004. Få timer etter at han selv reddet seg ut av vannmassene og fant igjen som samboer, rapporterte han på NRK Radio. I oktober året etter dro Rommetveit og samboeren tilbake til Sri Lanka. Reisen ble til TV-programmet, *Tilbake til bølgen*, som tok for seg parets gjensyn med lokalbefolkningen og de katastroferammede strendene.

## Biografi
Rommetveit er født og oppvokst på Bryne i Time kommune i Rogaland fylke. Han tok lærerutdanning ved Stord lærarhøgskule 1974 og var lærer ved Egersund og Stord 1974–1986. 

Han ble heltidsansatt i NRK i 1986 og arbeidet ved NRK Hordalands lokalkontor på Stord i ti år. I 1997 ble han *[[Dagsnytt]]*-journalist i Bergen. I tillegg leverte han innslag til programmer som *[[Politisk Kvarter]]*, *Økonominytt*, *[[Her og nå (radioprogram)|Her og Nå]]*, *[[Dagsnytt 18]]*,  *[[Ukeslutt]]* og *[[Søndagsavisa]]*. I 2008 jobbet han et par måneder som programleder i *[[Norge rundt]]*. Han sluttet i NRK i 2009. 

Rommetveit var regissør i produksjonsselskapet Pandora Film fra 2009 og frem til han pensjonerte seg i 2014. Etter han ble pensjonist har han hatt et vikariat i *[[Sunnhordland (avis)|Sunnhordland]]*.

## Privatliv
Geir Rommetveit er bror av stortingsrepresentant Magne Rommetveit, og far til tv-regissør/-redaktør, skuespiller og artist Berte Rommetveit, og journalisten Marte Rommetveit.

## Referanser


## Eksterne lenker
* 
*
Ottar Wicklund

**Ottar Tambs Wicklund** (født 3. juli 1911 i Kviteseid i Telemark fylke, død 13. mars 1978 i Oslo) var en norsk skuespiller og broren til Kåre Wicklund.

Han teaterdebuterte i 1932 på Det Norske Teatret. I tre sesonger på Den Nationale Scene 1934–1937 utmerket Wicklund seg i Hans Jacob Nilsens berømte oppsetninger av Nordahl Griegs *Vår ære og vår makt* og Pär Lagerkvists *Bödeln*. Han hadde også følelse for poetiske roller og viste seg som en stor menneskekjenner i roller som Ulrik Brendel ocgEjlert Løvborg hos Henrik Ibsen.

Wicklunds filmdebut kom i 1934 i *[[Sangen om Rondane]]*, og han var senere ofte med i norske filmer, blant annet i *[[Nødlanding (film)|Nødlanding]]* (1952) og *[[Ni liv (film)|Ni liv]]* (1957).

## Filmografi (i utvalg)
* 1934 – *[[Sangen om Rondane]]*
* 1936 – *[[Norge for folket]]*
* 1938 – *[[Eli Sjursdotter]]*
* 1941 – *[[Gullfjellet]]*
* 1951 – *[[Dei svarte hestane]]*
* 1952 – *[[Nødlanding (film)]]*
* 1952 – *[[Andrine og Kjell]]*
* 1953 – *[[Skøytekongen]]*
* 1953 – *[[Selkvinnen]]*
* 1954 – *[[Cirkus Fandango]]*
* 1955 – *[[Trost i taklampa (film)|Trost i taklampa]]*
* 1957 – *[[Ni liv]]*
* 1958 – *[[Høysommer]]*
* 1960 – *[[Det store varpet]]*

## Referanser


## Eksterne lenker
* 
* «Ottar Wicklund» i Store norske leksikon
Egypts riksvåpen

**[[Egypt]]s riksvåpen** er en gyllen arabisk flakt ørn med hodet mot venstre med et skjold på brystet. Dette symbolet finnes også i Egypts flagg. 

Dette er den såkalte Saladins ørn og den sitter på en gyllen navneplate med statsnavnet Jumhuriyat Misr al-Arabiya i arabisk skrift. Ørnen bærer på brystet et skjold med farger og inndeling fra Egypts flagg, men skjoldet har disse i loddrett og ikke vannrett stilling.

## Referanser


## Se også
*Iraks riksvåpen
* Saladins ørn
*Flakt ørn
Tjänstemännens Centralorganisation

**Tjänstemännens Centralorganisation** (TCO) er en svensk hovedsammenslutning som ble dannet i 1944 gjennom en sammenslåing av de privatansattes topporganisasjon og de statlig og kommunalt ansattes organisasjon. Leder siden 2019 er Peter Hellberg.

TCOs 14 medlemsforbund har omtrent 1,3 millioner medlemmer.

## Medlemsforbund

*Doktoranders och Forskares Förbund
*Farmaciförbundet
*Finansförbundet
*Lärarförbundet
*Kommunaltjänstemannaförbundet, SKTF
*Försvarsförbundet
*Försäkringsanställdas förbund
*Journalistförbundet
*Polisförbundet
*Skogs- och Lantbrukstjänstemannaförbundet
*Statstjänstemännen, ST
*Svenska folkhögskolans lärarförbund
*Teaterförbundet
*TULL-KUST
*Unionen
*Yrkesmusikerförbundet

## Referanser


## Eksterne lenker
* 
*
Araknofobi

**Araknofobi** er angst for edderkopper. Det karakteristiske er at reaksjonen på edderkoppen er ute av proporsjon med den fare som araknofoben er utsatt for. Det er en enkeltfobi som kan betegnes som irrasjonell fordi kun ganske få edderkopper er farlige for mennesker, og dessuten er edderkopper kun ytterst sjelden aggressive. I Norge er det ingen edderkopper som er farlige for mennesker, dog kan enkelte gi et smertefullt bitt.

Man regner med at man blir araknofobisk ved enten selv å ha en skremmende opplevelse med edderkopper, eller se andre reagere med angst på edderkopper, hvor det siste sikkert er det mest alminnelige. Det forklarer også hvorfor små barn sjelden er redde for edderkopper, men plutselig kommer hjem fra barnehagen en dag og synes at edderkopper er ekle. Undersøkelser har vist at nær 50 prosent av kvinner og om lag 10 prosent av menn har slik angst. 

I motsetning til sosial fobi, er en enkeltfobi som araknofobi forholdsvis lett å kvitte seg med ved hjelp av for eksempel kognitiv terapi.

## Film
Både edderkopper og dens spinn er mye brukt som effekt i tegneserier, bilder og film, blant annet i historier og filmer som *[[Spider-Man]]*, *[[Godzilla]]* , *[[Shelob]]* eller Harry Potter. Ikke unaturlig er det de store artene som er brukt, særlig i film, som fugleedderkopper, hvor mange arter i virkeligheten er lite aggressive, nærmest «fredelige», samtidig som størrelsen er skremmende. Edderkoppspinn gir en skummel effekt eller de forteller at noe er urørt, at noe har stått slik lenge og er gammelt og forlatt.

*[[Arachnophobia (film)|Arachnophobia]]* er en amerikansk film regissert av Frank Marshall, den kom i 1990.

## Se også
* Fobi
* Fobier – liste over fobier

## Referanser
Kristine Valdresdatter

***Kristine Valdresdatter*** er en norsk stumfilm fra 1930 regissert av Rasmus Breistein. Han skrev også manus, som var basert på Hans Andersen Foss' roman *Kristine: En fortælling fra Valdres*.  

Det var Norges siste stumfilm.  

## Handling
Hvert år kommer *Lord Wakefield* til Vang i Valdres for å fiske laks. Han tar inn på storgården *Solbjør*, som eies av lensmann *Erik Solbjør*. Lorden treffer den vakre *Anne* og blir forelsket i henne. Våren etter føder hun ei datter. I sin fortvilelse legger *Anne* barnet på trappa til *Solbjør* og kaster seg deretter i vannet og drukner.

*Erik* tar hånd om jenta og oppfostrer henne som om hun var hans egen. Han døper henne til *Kristine Valdresdatter*. I oppveksten blir *Kristine* glad i skolekameraten *Harald*. I voksen alder blir *Harald* hard å hanskes med, drikker og slåss. *Kristine* forsøker uten fremgang å få ham på andre baner. *Harald* er en dyktig spilleman og drar ut på veiene. *Kristine* følger med *Lord Wakefield* over til England, der hennes vakre sangstemme utvikles. Lordens store drøm er å høre henne synge i Vang kirke. *Kristine* og *Harald* kan imidlertid ikke glemme hverandre og innleder en brevveksling. *Harald* skriver att han har sluttet å drikke og en sommer møtes de igen hjemme i Vang. *Lord Wakefield* er også der. Han blir alvorlig syk og forteller *Kristine* på sitt dødsleie at det er han som er hennes far og t han har gjort henne til arving.

## Rolleliste
* Aase Bye – *Kristine*
* Tore Foss – *Harald Bergli*
* Rasmus Rasmussen – *Erik Solbjør, lesmannen*
* Harald Schwenzen – *Lord Wakefield*
* Kristian Aamodt – *Anton Møller*
* Carl Hagerup Aspevold – *Ola Vik, Storeviken, kjentmann*
* Sigurd Eldegard – Peder Bergli*
* Per Haldor – *Harald som barn*
* Signe Johansen – *Kristine som barn*
* Emma Juel – Erik Solbjørs fru
* Ole Leikvang – *Skolemesteren*
* Peter Leirah – *Presten*
* Tora Leirah – *Prestekona*
* Helga Balle Lund – *Anne, budeie*
* [[Mildred Mehle]] – *Ei bondejente*
* [[Signe Ramberg]] – *Kari Fjellstugu*
* Ørnulf Øiseth – *Tolleif, en bondegutt''

## Referanser


## Eksterne lenker
*
Euskaltel-Euskadi

**Euskaltel-Euskadi** er et sykkellag som er sponset av det baskiske telekommunikasjons-selskapet Euskaltel og fungerer som et uoffisielt baskisk landslag. Sykkellaget får også en del økonomisk støtte fra den baskiske regjeringen, noe som viser at Euskaltel-Euskadi er meget populære i Baskerland.

Laget har sitt hovedkvarter i den lille byen Durango i den baskiske regionen Viscaya. Det var også her at laget i 1994 ble stiftet av Miguel Madariaga, som forøvrig fortsatt er sportsdirektør. Baskerland er det området i verden det er flest syklister per innbygger, og målet var å skape et sykkellag kun bestående av baskere. Denne filosofien har de vært tro mot, noe som har gjort laget svært populært i Baskerland. Laget, som het *Euskadi* da det startet opp, slet i starten med økonomien. Etter noen år var gjelden på hele 69 millioner pesetas, siden en stor sponsor uteble. I 1997 kom telekommunikasjons-giganten Euskaltel på banen og den økonomiske situasjonen bedret seg betraktelig. Siden da har Euskaltel gitt laget stor økonomisk trygghet, mens laget har gitt Euskaltel og Baskerland mange store seiere og øyeblikk. Gjennombruddssesongen på det aller høyeste nivået kom i 2003 da Haimar Zubeldia og Iban Mayo ble nummer 5 og 6 i Tour de France, og Iban Mayo vant den åttende etappen til L'Alpe d'Huez. Gode resultater har fortsatt å komme, noe som har ført til at Euskaltel-Euskadi er Pro Tour rangert, altså blant de 20 beste lagene i verden. I 2006 kom nyheten om at Euskaltel fornyet sin sponsoravtale med laget fram til 2008.

Etter 2013-sesongen ble laget lagt ned.

## Rytterne 2013

## Eksterne lenker
*
Filip av Sverige

**Filip** (Filippus) (død 1118) var samkonge av Sverige omtrent i årene 1110–1118.

Det sies at Filip regjerte sammen med sin bror Inge den yngre. De var begge sønner av Halstein Stenkilsson og nevøer til Inge Stenkilsson den eldre.

Filip var gift med Ingegerd Haraldsdatter, datter av den norske kongen Harald Hardråde og Ellisiv av Kyiv som var en første norsk dronning med utenlandske opprinelse. Elisabeth (kalt Ellisiv i Norge) var datter til Olof Skötkonungs datter Ingegjerd Olofsdatter som var gift med fyrst Jaroslav I av Kyiv, Kyivriket. Det er ikke kjent om Filip og norske Ingegerd hadde noen barn.

Det har blitt spekulert på om Filip ble myrdet av sin bror Inge den yngre.

I henhold til Vestgøtalovens kongeliste var Filip en god konge som fulgte loven. Filip er sannsynligvis begravd sammen med sin bror Inge den yngre i Vreta kloster hvor man har funnet skjelettene til to meget langvokste personer, nærmere bestemt 1,98 og 2,02 meter lange. Om dette er korrekt stemmer det med opplysningen om at Stenkilætten var spesielt langvokste.

Svært lite kjennes til om Filip. På 1100-tallet hadde kongene store vanskeligheter med å holde Svealand under kontroll. Det er også indikasjoner på at uetablerte hersker, som Filip, i realiteten styrte kun Vestgøtland. Hans kongstid var også kort, kun rundt åtte år.

## Referanser
Carl Dørnberger

**Carl Johannes Andreas Adam Dørnberger** (1864–1940) var en norsk billedkunstner.

## Liv og karriere
Dørnberger ble født av tyske foreldre &ndash; hans far arbeidet som bryggerimester ved Tønsberg bryggeri. Da han var åtte år gammel reiste familien tilbake til Tyskland, hvor han bodde inntil han sytten år gammel begynte som elev hos David Arnesen i Christiania. Han skal ha hatt en opprørsk natur, og ble i 1883 sendt videre for å gå i lære hos Johan Jacob Bennetter på Sola. Senere studerte han under flere kunstnere i Paris. 

Han debuterte på Høstutstillingen i 1887, og hadde sin første separatutstilling i 1900. Samme år giftet han seg med Line Gurine, og de fikk datteren Gro i 1904. Dørnberger hadde mange kjente kunstnere i sin omgangskrets, blant annet Edvard Munch og Axel Gallén, som begge malte portretter av ham. I *Syk kjærlihet* kommer det frem at Hans Jæger besøkte ham i Son i 1887.

Omkring 1896 flyttet Dørnberger til Son, hvor han ble boende resten av livet. Hans hjem, kjent som «Dørnbergerhuset» i Strandgata 15, er i slektens eie, men har i flere år vært stilt til disposisjon for maleren Arne Samuelsen. Mange av Dørnbergers verker har motiver fra Son, blant annet de historiske bygningene i sentrum og dampskipsbryggen som lå nedenfor huset hans.

Dørnberger er for mange minst like godt kjent for sin eksentriske livsførsel som for sin kunst. Han bar en karakteristisk hamborgsk hatt, hadde treben og bar to pistoler som han kalte «Kitty» og «Kittys broder». I Dørnbergerhuset skal det være et kulehull fra et tilfelle hvor hans hissige temperament løp løpsk.

## Anekdoter
Det finnes et utall anekdoter om Dørnberger, med varierende sannhetsgehalt. Noen av de mest kjente er:

* For å holde sine skyteferdigheter vedlike siktet han på kattehaler, og Son skal ha hatt en ualminnelig stor bestand av haleløse katter.
* Han skjøt på en av sin datters friere, men ble frikjent av lagmansretten fordi han angivelig skal ha skutt for å gjelle ham, ikke for å drepe.
* Han stakk engang en kniv gjennom buksebenet dypt inn i trebenet mens han satt på toget, så kvinner og barn besvimte. 
* En gang skal han ha falt ned i et hull i en av Oslos gater, og da noen spurte om de skulle hente en lege, svarte han at de i stedet skulle hente en snekker, siden det var trebenet som hadde knekt.
* I 1904 tok han turen fra Son for å besøke brennevinsutsalget i Hølen, der han etter å ha kommet i krangel trakk en av sine pistoler og fyrte av et skudd. Han traff en rødvinsflaske, og da bestyreren så rød væske på hendene sine, trodde han at han var truffet og skjøt tilbake med sin egen revolver. De to skal ha skutt på hverandre inntil Dørnberger traff et konjakkfat, og de inngikk «våpenhvile» for å redde de edle dråper. Lensmannen kom til, men etter å ha fått et glass konjakk på husets regning tok han ikke affære.

## Referanser


## Eksterne lenker
* Fyldig biografi som Akershus-kunstner
* Om kunstneren og mennesket Carl Dørnberger, i Lokalmagasinet.no 
* Om Dørnbergers glade   studiedager i Paris, i Lokalmagasinet.no 
* Malerier i O. Værings kunstarkiv
Respirasjonssvikt

**Respirasjonssvikt** er innen medisin en tilstand der respirasjonssystemet ikke klarer å sørge for tilstrekkelig oksygenering av blodet (hypoksemi), enten med eller uten svikt i eliminasjon av karbondioksid (hyperkapni). Oppdelingen i type 1 og 2 skjer på basis av om forhøyede CO-nivåer er til stede eller ikke.

## Diagnose
Respirasjonssvikt regnes for å være til stede når PaO  6,0 kPa. Noen andre kriterier er blodets pH < 7,35 og SaO < 90 %.

## Typer
### Type 1
*Type 1 respirasjonssvikt er definert som **hypoksi uten hyperkapni**, dvs pasienten er hypoksisk med normo- eller hypokapni. Årsaken er som regel at alveolene i lungene ikke har tilstrekkelig blodtilførsel til at en effektiv gassutveksling kan skje.
*Årsaker:
**Lungeemboli
**Lungebetennelse
**Respiratorisk distressyndrom (RDS)

### Type 2
*Type 2 respirasjonssvikt er definert som **hypoksi med hyperkapni**. Dette skyldes utilstrekkelig tilførsel av frisk luft til alveolene i lungene, og dermed en oppsamling av CO i blodet siden gassutveksling ikke kan skje.
*Årsaker:
**Redusert kapasitet for respirasjonsarbeid (f.eks. om pasienten er utslitt)
**Redusert friskt lungevolum tilgjengelig for ventilasjon (som f.eks i emfysem)
**Nevromuskulær sykdom (f.eks. Guillain-Barre-syndrom, Myasthenia gravis)
**Respiratorisk sedasjon (f.eks. morfin-overdose)
**Store traumer på brystkassen

## Eksterne lenker
* Forskningsrapport: Effekt av langtids mekanisk ventilasjon (LTMV) del 1 – nevromuskulær sykdom eller svikt i sentral respirasjonsstyring
Aleris

**Aleris** er det største private helseforetaket i Skandinavia med avdelinger i Norge, Sverige og Danmark. Totalt har konsernet rundt 4 000 medarbeidere med en omsetning på omlag 6,2 milliarder svenske kroner i 2021.

Selskapet ble etablert i Sverige i mars 2005, da CarePartner og ISS Health Care ble slått sammen til ett foretak. Det nye foretaket henta navnet sitt fra det latinske verbet *alere*, som betyr «å nære».

Siden 2019 har Aleris vært eid av Triton.

## Norge

Aleris er et privat helseforetak med et tilbud av sykehus- og medisinske tjenester. Det starta virksomheten sin i Norge ved å kjøpe opp de to private helseforetaka Omnia ASA og Axess Spesialistklinikk AS og slå dem sammen under navnet Aleris Helse AS.

Fra 2010 til 2019 var Aleris eid av selskapet Investor med Wallenberg som største eier.

Aleris har avdelinger i Oslo, Bergen, Trondheim, Stavanger, Strømmen, Tromsø, Drammen, Lillesand, Kristiansand og Bodø. 

## Referanser


## Eksterne lenker
*
Gianluca Zambrotta

**Gianluca Zambrotta** (født 19. februar 1977 i Como) er en italiensk tidligere fotballspiller.

## Klubbkarrieren
Zambrotta begynte karrieren i 1994 i Serie B-klubben Como Calcio. To år senere fikk han kontrakt med AS Bari i Serie A. I 1999 ble han kjøpt av Juventus for omkring 16 millioner euro.

Med Juventus har Zambrotta vunnet det italienske ligamesterskapet tre ganger, og den italienske supercupen to ganger. Han var også med i finalen i Mesterligaen i 2003, da laget tapte for AC Milan etter straffesparkkonkurranse.

21. juli 2006 gikk Zambrotta fra Juventus til FC Barcelona for 14 millioner euro.

31. mai 2008 signerte Zambrotta en 3 års avtale med AC Milan. Milan betalte 9 millioner euro. Da kontrakten med den italienske klubben gikk ut, valgte Zambrotta å ikke signere en ny.

## Landslagskarrieren
I 1999 ble Zambrotta tatt ut i landslagstroppen av treneren Dino Zoff. Han debuterte i en målløs privatlandskamp mot  10. februar 1999.

Under EM 2000 startet han for Italia i semifinalen mot , men allerede etter en halv times spill ble han utvist. Zambrotta har også spilt for landslaget i VM 2002, EM 2004, VM 2006 og EM 2008.

## Referanser


## Eksterne lenker
*
Mutualisme (biologi)

**Mutualisme** i biologi er en interaksjon mellom to arter der begge arter drar fordel av interaksjonen. Mutualisme en form for symbiose. 

Velkjente eksempler på mutualisme er: lav, der en sopp og en alge eller blågrønnbakterie lever sammen og soppen sørger for bl.a. vann, næringssalter og beskyttelse og algen/blågrønnbakterien sørger for karbohydrater via fotosyntese. Pussefisk som leppefisker som spiser parasitter fra større fisk. Dyrepollinering der pollinatoren skaffer seg en ressurs, ofte mat, og planta oppnår befruktning. Nitrogenfikserende bakterier som finnes i røttene til flere plantegrupper og som tilfører planta nitrogenoksider samtidig som bakteriene er beskytta mot luftas oksygen.

Hvor tett koblingen er mellom de to organismene er varierer, i noen tilfelle er en eller begge totalt avhengig av mutualismen for å overleve eller reprodusere. Dette kalles obligat mutualisme. I andre tilfeller er avhengigheten ikke livsnødvendig, den er fakultativ. Eksempler på begge typer finnes inne pollinering. I de fleste tilfeller vil både planta og dyret kunne nyttiggjøre seg flere ulike arter og mutualismen mellom to bestemte arter er fakultativ. Imidlertid er det noen tilfeller der en planteart er helt avhengig av en insektart. Slik obligat mutalisme finnes mellom fiken og fikenveps og trolig mellom Madaskars stjerneorkide (*Anaegraceum sesquipedale*) og dens pollinator, *[[Xanthopan morgani|Xanthopan morgani praedicta]].*

## Eksterne lenker
*
Juninho Pernambucano

**Juninho Pernambucano** (født **Antônio Augusto Ribeiro Reis Junior** 30. januar 1975) er en brasiliansk fotballeder og tidligere fotballspiller.

Juninho har spilt 37 kamper for  den første fant sted 28. mars 1999. Han la opp som landslagsspiller etter VM i fotball 2006.

Han har 111 kamper med Club de Regatas Vasco da Gama, der han scoret 24 mål, og har vunnet Copa Libertadores og den brasilianske sølvballen med klubben.

Juninho kom til Lyon i 2001 og har vært medvirkende til at laget har vunnet Ligue 1, den øverste divisjonen i fransk fotball, 7 ganger på rad med ham som spiller. Han endte på 344 kamper og 100 mål for klubben.

I 2009 gikk han gratis til Al-Gharafa i Qatar etter at kontrakten hans med Lyon gikk ut.

Han er kjent for sine kraftige og presise frispark. For sin pasningsfot og sin teknikk. Han scoret 26 mål direkte på frispark - ett av dem fra 38 meter.

## Referanser


## Eksterne lenker
*
Citadell

**Citadell** betegner en fortifikasjon av den innerste kjernen i en festning eller en befestet by, hvor forsvarerne og eventuelt makthaverne kan trekke seg tilbake for eventuelt holde ut en beleiring og trette ut angriperne og eventuelt vente på forsterkninger og avlastning.

## Etymologi
Ordet kom til norsk via fransk fra italiensk, diminutiv av *citta*, «by», egentlig «liten by, liten festning», og betegner et sterkt, indre festningsverk i en større festning.

Et lignende og mer lokalt dekkende ord er *kastell*, fra norrønt *kastali*, avledet fra latinske *castrum* '«borg» i betydningen «mindre festning, borg».

## Beskrivelse
Citadellene ble anlagt der hvor det topografisk kunne være gunstig, enten i midten av en bykjerne eller i utkanten av byen. Det ble gjerne anlagt på en høyde som ga god utsikt over byen og omegnen omkring. Citadellets funksjon kunne i mange situasjoner også være rettet mot byen befolkning, for å sikre makthaverne mot dem.

Da kong Christian IV anla Christiania i 1624 som en befestet by bak voller, fikk den allerede eksisterende Akershus festning oppgaven å fungere som citadell i byens forsvarsanlegg. 

Den samme byggeglade kongen sørget også for å skaffe hovedstaden København et citadell som kjernen i byens festningsverker. Kastellet eller *Citadellet Frederikshavn* ble også påbegynt i 1624, et stjerneformet anlegg med fem bastioner nord for selve byen. Kastellet skulle etter planen også være rammen rundt et kongelig slott, men dette ble sløyfet.

## Referanser


## Se også
* Kastell
* Citadelløya i Stavern
* Alcalá de Henares

## Eksterne lenker
*
Load (album)

***Load*** er det sjette albumet av det amerikanske thrash/heavy metal-bandet Metallica. Albumet kom ut i 1996.

*Load* var Metallicas første steg mot en ny spillestil og sjanger, noe som også gjenspeiles i sangtekstene.
Albumet er også det første med bandets nye logo, med avrunding av de ellers spisse kantene fra den klassiske 1980-tallslogoen. Albumet inneholdt også en brosjyre med mange bilder av bandet.

James Hetfield sin tekstskriving ble nesten helt forandret fra trash metal-stilen som karaktiserte bandets musikk på 1980-tallet. Med *Load* ble lydbildet endret fra heavy metal til en mer bluesrockaktig stil, og sangene inneholdt også mer følelser enn de forrige utgivelsene.

Coveret på albumet var opprinnelig et verk av Andres Serrano, «Semen and Blood III». Det var ett av tre fotografi laget i 1990 ved å blande artistens eget blod og sæd, sett gjennom mikroskop.

## Sporliste

# «Ain't My Bitch» (Hetfield, Ulrich) – 5:04
# «2 X 4» (Hammett, Hetfield, Ulrich) – 5:28
# «The House Jack Built» (Hammett, Hetfield, Ulrich) – 6:39
# «Until It Sleeps» (Hetfield, Ulrich) – 4:30
# «King Nothing» (Hammett, Hetfield, Ulrich) – 5:28
# «Hero of the Day» (Hammett, Hetfield, Ulrich) – 4:22
# «Bleeding Me» (Hammett, Hetfield, Ulrich) – 8:18
# «Cure» (Hammett, Hetfield, Ulrich) – 4:54
# «Poor Twisted Me» (Hetfield, Ulrich) – 4:00
# «Wasting My Hate» (Hammett, Hetfield, Ulrich) – 3:57
# «Mama Said» (Hetfield, Ulrich) – 5:20
# «Thorn Within» (Hammett, Hetfield, Ulrich) – 5:52
# «Ronnie» (Hetfield, Ulrich) – 5:17
# «The Outlaw Torn» (Hetfield, Ulrich) – 9:49

## Personell

* Kirk Hammett – gitar
* James Hetfield – gitar, vokal
* Jason Newsted – bass
* Lars Ulrich – trommer
**Produksjon**
* Produsenter: Bob Rock, James Hetfield, Lars Ulrich
* Lydteknikere: Brian Dobbs, Randy Staub
* Assisterende lydteknikere: Brian Dobbs, Jason Goldstein, Kent Matcke
* Mixing: Mike Rew, Randy Staub
* Assisterende Mixing: Curry
* Mastering: George Marino
* Digital editing: Paul DeCarli
* Assisterende Digital editing: Mike Gillies, Chris Vrenna
* Programmering: Chris Vrenna
* Design: Andie Airfix
* Cover Design: Andres Serrano
* Fotografering: Anton Corbijn

## Listeplasseringer
### Album

### Singler

## Eksterne lenker
* Albumet på Metallicas offisielle nettsted
*
Francesco Totti

**Francesco Totti** (født 1976) er en italiensk tidligere fotballspiller. Han spilte for den italienske klubben AS Roma fra 1992 til 2017. Han har tidligere spilt på .

Totti var bare 16 år gammel da han debuterte for AS Roma 28. mars 1993. Han la opp og spilte sin siste kamp for Roma 28. mai 2017.

Totti debuterte på landslaget i en kvalifiseringskamp til EM 2000 mot  10. oktober 1998. Han deltok også i sluttspillet, og scoret i kampene mot Romania og Belgia.Totti spilte også finalen mot . Selv om Italia tapte kampen, ble Totti kåret til finalens beste spiller. I 2001 vant han Lo Scudetto med AS Roma. Sommeren 2006 ble han verdensmester i fotball da Italia vant VM.

Totti fikk Gullstøvelen som Europas toppscorer i sesongen 2006&ndash;2007. Han har blitt kåret til Årets italienske spiller i Serie A hele fem ganger, i 2000, 2001, 2003, 2004 og 2007. Totti har signert en seksårskontrakt som teknisk direktør i AS Roma når han legger opp som spiller etter sesongen 2016/2017.

## Privatliv
Totti er gift med Ilary Blasi, en tidligere modell som i dag jobber for TV-kanalen RAI. Paret giftet seg i Roma 19. juni 2005 etter å ha vært sammen i tre år. 6. november 2005 fødte Blasi sønnen Cristian. Knappe to år senere kom datteren Chanel til verden. I mars 2016 fikk han sitt tredje barn, Isabel. Totti er romersk-katolsk.

Totti er UNICEF-ambassadør.

## Referanser


## Eksterne lenker
* 
* 
*  101% AS Roma
Hotel Elephant

**Hotel Elephant** er et kjent hotell i Weimar i Tyskland.

Forløperen for hotellet var et vertshus som den fyrstelige munnskjenken Christian Andreas Barritig åpnet på Marktplatz i Weimar i 1696. Snart etablerte stedet seg som poststasjon og som kvarter for kjøpmenn og reisende. Vertshuset tiltrakk i de påfølgende århundrene mange kjente kunstnere, og både Wieland, Herder og Goethe har bodd her.

I 1937 var det gamle vertshuset falleferdig, og måtte rives. Arkitekten Hermann Giesler ble engasjert til å tegne det nye hotellet. Det ble et av Europas mest moderne hoteller, med blant annet bilheis til garasjeanlegget.

Hotell Elephant er blitt foreviget gjennom Thomas Manns roman *[[Lotte i Weimar]]*, der han lar hovedpersonen overnatte på hotellet. Da hotellet gjenåpnet etter krigen i 1955, var Mann den første som skrev seg inn i gjesteboken. Hotellets Lilli-Palmer-suite er oppkalt etter skuespilleren som spilte Lotte i filmatiseringen av Manns roman.

Hotellet tilhører i dag luksuskolleksjonen i Starwood-gruppen.

## Referanser


## Eksterne lenker
* Hjemmeside
Mekanisk ventilering

:*Må ikke forveksles med [[mekanisk ventilasjon]], en type [[ventilasjon]]sanlegg*
**Mekanisk ventilering** er innen medisin en måte å assistere eller erstatte spontan pusting. Mekanisk ventilering kan være livreddende, og er en grunnleggende del av hjerte-lunge-redning, intensivmedisin og -sykepleie, og anestesi. Mekanisk ventilering kan grovt deles opp i invasiv og ikke-invasiv ventilering. Mekanisk ventilering kan utføres enten ved hjelp av en bag koblet til masken eller trachealtuben som man klemmer manuelt på, eller ved hjelp av en respirator.

## Klinisk bruk
Mekanisk ventilering brukes når pasientens spontane pusting er utilstrekkelig eller fraværende. Dette kan skje på grunn av forgiftning, hjertestans, nevrologiske sykdommer, hodeskader, paralyse av pustemusklene (Guillain-Barré syndrom), ryggmargskade, eller effekten av anestesi- eller muskelavslappende legemidler. Diverse lungesykdommer som lungeødem og KOLS, skader på brystkassen som for eksempel brukne ribbein, hjertesvikt, sepsis og sjokk, kan også være indikasjoner for mekanisk ventilering.

Avhengig av situasjonen kan mekanisk ventilering opprettholdes i alt fra noen minutter til flere år. Etter rutinemessig anestesi er det sjelden et problem å starte spontan respirasjon igjen, mens det kan ta uker eller måneder å avvenne en intensivpasient etter langvarig ventilering. Noen pasienter får aldri igjen evnen til å puste, og trenger permanent mekanisk ventilering. Dette er ofte tilfelle ved store hjerneskader, ryggmargskader eller nevrologiske sykdommer.

## Ikke-invasiv ventilering
Ikke-invasiv ventilering brukes for å assistere ventilering uten å måtte intubere pasienten. Dette oppnås ved å bruke en maske som dekker enten både munn og nese, kun nesen, eller hele ansiktet, og enten kontinuerlig positivt luftveistrykk (CPAP) eller tofasisk positivt luftveistrykk (BIPAP).
Generation Terrorists

***Generation Terrorists*** er debutalbumet til Manic Street Preachers, utgitt 10. februar 1992 til gode kritikker.

## Sporliste
#«Slash 'n' Burn»
#«Nat West-Barclays-Midlands-Lloyds»
#«Born to End»
#«Motorcycle Emptiness»
#«You Love Us»
#«Love's Sweet Exile»
#«Little Baby Nothing»
#«Repeat (Stars And Stripes)»
#«Tennessee»
#«Another Invented Disease»
#«Stay Beautiful»
#«So Dead»
#«Repeat (UK)»
#«Spectators of Suicide»
#«Damn Dog»
#«Crucifix Kiss»
#«Methadone Pretty»
#«Condemned to Rock 'n' Roll»

## Personell
*James Dean Bradfield &ndash; vokal, gitar Gitar, vokal 
*Nicky Wire &ndash; bass, bakgrunnsvokal, tekster 
*Richey James Edwards &ndash; gitar, tekster
*Sean Moore &ndash; trommer, perkusjon, bakgrunnsvokal
### Øvrige medvirkende
*Dave Eringa &ndash; piano, orgel på «Nat West–Barclays–Midlands–Lloyds», «You Love Us», «Spectators of Suicide» og «Crucifix Kiss»
*Traci Lords &ndash; vokal på «Little Baby Nothing»
*Richard Cottle &ndash; keyboard på «Motorcycle Emptiness»
*Spike Edney &ndash; keyboard på «Little Baby Nothing»
*May McKenna &ndash; bakgrunnsvokal på «Another Invented Disease»
*Jackie Challenor &ndash; bakgrunnsvokal på «Another Invented Disease»
*Lorenza Johnson &ndash; bakgrunnsvokal på «Another Invented Disease»

## Eksterne lenker
*
Trollspeilet

***Trollspeilet*** er en norsk kriminalroman skrevet av forfatteren og journalist Tom Egeland. Det er en actionthriller og den første ikke-grøsseren Egeland skrev. Det er også den første boken om tv-journalisten *Kristin Bye* og Dagbladet-veteranen *Gunnar Borg*. Boken er forfatterens tredje.

I tillegg til å være en thriller om en seriemorder, tar boken opp tabloidiseringen av mediene.

__TOC__

## I Norge
I Norge utkom romanen første gang i 1997 fra Aschehoug forlag. I 2005 trykket forlaget opp et andre opplag.

## Handling
Tv-journalisten Kristin Bye får tilsendt konvolutter med videoopptak av kidnappede kvinner som blir drept av en ukjent seriemorder. Han filmer dem i skjul, kidnapper dem og tar livet av dem. Mens politiet jakter på morderen mottar hun en videokassett der hun selv figurerer, og hverdagen utvikler seg til å bli et virkelig mareritt.

## Radioteater

*Trollspeilet* er dramatisert for radio av NRK Radioteatret. Hørespillet vant pris i sin klasse i Prix Europa 2009.

## Referanser


## Eksterne lenker
* Utgaven fra 1997 hos Nasjonalbiblioteket.
* Hørespillets hjemmeside hos NRK
* Omtale av tildeling Prix Europa hos NRK
Carlo Scarpa

**Carlo Scarpa** (født 2. juni 1906 i Venezia, død 28. november 1978 i Sendai, Japan) var en Italiensk arkitekt og professor i arkitektur ved Kunstakademiet i Venezia og senere ved fakultet for arkitektur, Universitá Iuva di Venezia.
Fra 1933 til 1947 var han kunstnerisk direktør ved Venini, det mest prominente foretak for fremstilling av venetiansk glass. Fra 1954 til 1964 holdt han forelesninger for Fullbrightstipendiater i Roma. I 1956 vant han Olivettiprisen i arkitektur, og i 1962 mottok han IN-ARCH National Award for Museo Castelveccio i Verona. I 1971 ble han direktør for Fakultet for arkitektur, Universitá Iuav di Venezia.

Carlo Scarpa var en av 1900-tallets betydelige italienske, modernistiske arkitekter, og hadde en enestående evne til å smelte sammen gammelt og nytt til det tidløse.

## Arbeider
* Museo Castelvecchio
* Gallerie dell'Accademia
* Den sentrale paviljong i Giardini i Venezia Biennale
* Palazzo Ca'Foscari, Venezia, 1935 – 1956
* Venezuelapaviljongen,  ved biennalen i Venezia, Italia, 1954 – 1956
* Museo Castelvecchio, Verona, Italia, 1956 – 1964
* Utstillingsrom for Olivetti, St. Markusplassen Venezia, Italia, 1957 – 1958
* Pinacoteca querini stampalia, Venezia 1961-1963
* Brions gravsted ved San Vito d'Altivole, Italia, 1969 – 1978
* Banca Popolare, Verona, Italia, 1973

## Referanser


## Litteratur
Francesco Dal Co; Giuseppe Mazzariol (2002) Carlo Scarpa : The Complete Works. Rizzoli, (Paperback)
M. A. Crippa, (1986). Carlo Scarpa, Theory, Design, Projects. MIT Press, Cambridge, Mass.

## Eksterne lenker
* 
* Scarpa Page
ENSO

**ENSO** kan sikte til:
* ICAO-koden til Stord lufthavn
* Forkortelsen for værfenomenet El Niño – sørlig oscillasjon, ofte kjent som bare El Niño.
* *Enso* &ndash; det finske navnet på den russiske byen Svetogorsk.
Anne Aasheim

**Anne Aasheim** (1962–2016) var en norsk journalist og redaktør.

Aasheim startet sin journalistkarrière i avisa *[[Varden (avis)|Varden]]* i Skien som 17-åring. Hun jobbet senere i *[[Dagen]]* og *[[Bergens Arbeiderblad]]*. I 1988 ble Aasheim ansatt som programsekretær i NRK Hordaland, hvor hun arbeidet med programmet *[[Her og nå (radioprogram)|Her og nå]]*. Hun fortsatte i NRK, blant annet som distriktsredaktør i *[[Østlandssendingen]]* (1997–2000), fungerende kultursjef (1999), stedfortredende kanalsjef i P2 og P3 og som distrikts- og nyhetsdirektør 2001–2005 med ansvar for all journalistikk knyttet til nyheter, sport og distriktsprogrammer på TV, radio og internett.

I 2006 gikk hun fra NRK til stillingen som sjefredaktør i *[[Dagbladet]]*. Tidlig i 2010 valgte Aasheim å fratre som sjefredaktør. Avisen var da inne i en omfattende omleggingsprosess, som innebar en rekke oppsigelser og en varslet nedleggelse av fotoavdelingen. I oktober samme år ble hun utnevnt til direktør i Norsk kulturråd, og tiltrådte den 1. januar 2011. Fra september 2015 var hun sykemeldt, etter å ha fått påvist lungekreft med spredning.

Hun var samboer med instituttleder Mette Tollefsrud og søster til journalist Erik Aasheim.

## Referanser


## Eksterne lenker
* 
*
ReLoad

***ReLoad*** er det syvende albumet av det amerikanske heavy metal-bandet Metallica, utgitt 18. november 1997. Albumet var bandets siste med Jason Newsted som bassist.

Albumet er sagt å inneholde B-sider og låter som det ikke var plass til på bandets forrige album *[[Load (album)|Load]]*, men Metallica nekter for det. Albumene *Load* og *ReLoad* skulle egentlig bli utgitt som ett dobbelt album (*Load* & *ReLoad*), men av dette lot seg ikke gjøre grunnet tidspress, da bandet skulle på turné. Coveret er, i likhet med *Load*, et verk av Andres Serrano.

## Sporliste
# «Fuel» (Hammett, Hetfield, Ulrich) – 4:29
# «The Memory Remains» (Hetfield, Ulrich) – 4:39
# «Devil's Dance» (Hetfield, Ulrich) – 5:19
# «The Unforgiven II» (Hammett, Hetfield, Ulrich) – 6:36
# «Better Than You» (Hetfield, Ulrich) – 5:21
# «Slither» (Hammett, Hetfield, Ulrich) – 5:13
# «Carpe Diem Baby» (Hammett, Hetfield, Ulrich) – 6:12
# «Bad Seed» (Hammett, Hetfield, Ulrich) – 4:05
# «Where The Wild Things Are» (Hetfield, Newsted, Ulrich) – 6:54
# «Prince Charming» (Hetfield, Ulrich) – 6:05
# «Low Man's Lyric» (Hetfield, Ulrich) – 7:37
# «Attitude» (Hetfield, Ulrich) – 5:16
# «Fixxxer» (Hammett, Hetfield, Ulrich) – 8:15

## Personell
### Metallica
* Kirk Hammett – gitar
* James Hetfield – gitar, vokalist
* Jason Newsted – bass
* Lars Ulrich – trommer

### Annet personell
* Bernardo Bigalli – Fiolin
* Marianne Faithfull – Bakgrunnsvokalist på «The Memory Remains»
* Jim McGillveray – Rytmeinstrument
* David Miles – Hurdy gurdy (Mekanisk fiolin)

### Produksjon
* Produsenter: Bob Rock, James Hetfield, Lars Ulrich
* Lydtekniker: Brian Dobbs, Randy Staub
* Assisterende lydteknikere: Bernardo Bigalli, Darren Grahn, Kent Matcke, Gary Winger
* Miksing: Michael Fraser, Randy Staub
* Mastering: George Marino
* Digital redigering: Paul DeCarli, Mike Gillies, Darren Grahn
* Design: Andie Airfix
* Fotografering: Anton Corbijn
* Kunstverk: Andres Serrano

## Nominasjoner
*Metallica vant i 1998 en Grammy med beste metalopptreden med låten «Better Than You».

## Eksterne lenker
*
Emanuele Canonica

**Emanuele Canonica** (født 7. januar 1971) er en italiensk golfspiller på Europatouren.

Canonica er født i Moncalieri i Torino. I 1990 vant han det italienske nasjonale juniormesterskapet og var med på det italienske laget som tok gull i det europeiske ungdomsmesterskapet, European Youths' Championship. Han ble profesjonell i 1991 og kvalifiserte seg til Europatouren på kvalifiseringsskolen i 1994. De første sesongene slet han for å beholde spilleretten, men han mistet den aldri, og fra 1999 ble resultatene bedre. I 2005 tok han sin første seier på touren, i Johnnie Walker Championship at Gleneagles i Skottland.

## Eksterne lenker
* 
*
Gran/Ringstad

**Gran/Ringstad** (også kalt **Vassenden**) er et tettsted i Gran kommune i Innlandet. Tettstedet har  innbyggere per 1. januar , og ligger fem kilometer sør for kommunesenteret Jaren. Tettstedet har både en sterk befolkningsvekst og handelsvekst. Man finner blant annet to kjøpesentre på tettstedet, Granstunet og Smietorget. Stedet kalles også for Hadelandsbyen. Søsterkirkene og Steinhuset er attraksjoner som befinner seg på Granavollen i nærheten av Gran.

Her finnes det også hoteller som tilbyr lokaler for kursvirksomhet. De tre nåværende videregående skolene på Hadeland samles i én stor videregående skole som er under planlegging. Avisen *[[Hadeland (avis)|Hadeland]]* utgis her, med et opplag på ca. 7300. Her har *[[Oppland Arbeiderblad]]* et lokalkontor.

## Referanser


## Eksterne lenker
*
Francesco Molinari

**Francesco Molinari** (født 8. november 1982) er en italiensk golfspiller på PGA-touren og Europatouren.

Molinari ble profesjonell golfspiller i 2004 og fikk spillerett på Europatouren gjennom kvalifiseringsskolen samme år. Den første sesongen gikk bra og Molinari endte på 86.-plass på Order of Merit. I 2006 ble han den første italieneren til å vinne Italia Open siden Massimo Mannelli i 1980. Med seieren i The Open Championship i 2018 ble han den første italieneren til å vinne en majorturnering.

Hans bror, Eduardo, vant US Amateur Championship i 2005. 

I 2010, 2012 og 2018 spilte han i Ryder Cup.

## Meritter
### Seire på PGA-touren
* 2019 Arnold Palmer Invitational
* 2018 Quicken Loans National, **[[The Open Championship]]**

### Seire på Europatouren
* 2018 BMW PGA Championship, **[[The Open Championship]]**
* 2016 Italian Open
* 2012 Reale Seguros Open de España
* 2010 WGC–HSBC Champions
* 2006 Telecom Italia Open

## Eksterne lenker
* 
*
Italia Open

**Telecom Italia Open** (siden 2009 BMW Italian Open) er Italias nasjonale åpne golfmesterskap for herrer. Det ble arrangert for første gang i 1925 og har vært en del av Europatouren siden starten i 1972.

## Vinnere

## Eksterne lenker
*